Hier’s die beste beroepe ter wêreld | SARIE
Jy kan 'n professionele roomys-spesialis raak! FOTO: Getty Images
Elke werk het sy voordele en nadele. Maar die beroepe hieronder is bes moontlik die lekkerstes ter wêreld. Kies tussen roomysproe vir ’n lewe of om ’n eiland te moet oppas. PLUS: Kyk watter 10 (meer realistiese) beroepe gesog is in Amerika.
1. Disney se “imagineers”
Dis die ingenieurs wat Disneyland se pretparke ontwerp en ontwikkel.
Vereiste: Gekwalifiseerde ingenieur
Plek: VSA en Asië
Salaris: R400 000-R1,7 miljoen per jaar
2. Ben & Jerry’s se geur-ghoeroes
Ben & Jerry’s is een van die wêreld se grootste roomysmakers. Hul span “geur-ghoeroes” ontwikkel en toets al hul nuwe roomyse. Jy sal elke dag verskeie roomyse moet proe!
Vereiste: Opleiding in voedselwetenskap
Salaris: R520 000-R2,6 miljoen per jaar
3. Professionele Netflix-kyker
Ja, mense word betaal om ure lank TV-reekse te kyk! Netflix-kykers moet programme in kategorieë indeel, kykervoorkeure ontleed en aan die hand daarvan voorstelle doen.
Vereiste: Geen spesifieke opleiding
Plek: By die huis
Salaris: Sowat R260 000 per jaar
4. Reisiger vir National Geographic
Agter elkeen van National Geographic se ikoniese programme is ’n span navorsers, vervaardigers, projekbestuurders en foto- en videograwe wat na die plek moet reis waar die program verfilm word.
Vereiste: Ervaring in die TV-bedryf
Plek: Enige plek ter wêreld – van Antartika tot die Amasone!
Salaris: R500 000 per jaar
5. Opsigter van ’n private eiland
Almal het al gedroom van ’n eilandvakansie, maar party mense kan heeljaar in ’n eksotiese paradys werk. Eilandopsigters werk vir skatryk mense wat private eilande besit.
Vereiste: Opleiding in gasvryheidsbestuur
Plek: Tropiese eiland
Salaris: R190 000-R1,5 miljoen per jaar
CareerCast het onlangs die top-10-beroepe in die VSA aangewys. Dis gekies op grond van verskeie faktore, soos vergoeding, moontlikheid vir groei en bevordering, stresvlakke en hoe harde werk dit is.
Die top-10-beroepe vir 2017 in die VSA is:
4. Inligtingstelsel- of IT-spesialis
2. Mediese bestuurder
1. Statistiese ontleder